google/wiki40b huggingface dataset:
Triatlon under Stillehavslekene 1995

Triatlon under Stillehavslekene  1995. Triatlon var en av flere sporter som var med i de tiende stillehavslekene som ble arrangert i Papeete i Fransk Polynesia i perioden 25. august til 5. september 1995. Det var første gangen som triatlon var med på programmet under stillehavslekene. Det var konkurranser i individuelt for menn og kvinner og en lagkonkurranse for menn. Ny-Caledonia ble beste nasjon med to gullmedaljer foran Fransk Polynesia med en.
HTC Dream

HTC Dream (også solgt som T-Mobile G1 og Era G1) er en mobiltelefon (smartphone), produsert av HTC og markedsført av T-Mobile. Den er kjent under kodenavnene HTC Kovsky og HTC Venus.
Dream er den første telefonen med programvare utviklet av Google, kalt Android. Telefonen ble tilgjengelig for bestilling 23. september 2008.
Den har en 3,2 tommer stor kapasitiv berøringsskjerm og et kamera med 3,2 megapiksler og autofokus.
Asbjørn Knutsen

Asbjørn Knutsen (født 1842 i Kviteseid, død 1917 i Notodden) var en kjent pioner i den kristne folkehøyskole og innen lærerutdanning.
Fra 1870 til omkring 1886 var han bosatt på Fevik. Han arbeidet først som lærer ved Birketveit skole (nå videreført gjennom Fevik skole). Senere drev han mer med redervirksomhet. Han tok mange initiativ i lokalsamfunnet; bl.a. til Feviks første poståpneri., til landhandel og til norges føreste hagebruksskole på Lillenes. Han utgav en serie plansjer til historieundervisningen i skolen. I 1885 ble han valgt til ordfører i Fjære i Aust-Agder.

«Den kristne ungdomsskulens far»

I 1891 holdt han et foredrag under Hedmark Indremisjons kretsmøte som skulle få ringvirkninger både for Knutsen selv, for indremisjonsvirksomheten og for norsk skolevesen. Foredraget bar tittelen «Hvorav kommer det at predikenen i våre kirker bærer så lite frukt?». Temaet og Knutsens betraktninger vekket stor oppmerksomhet rundt i landet, og førte til at skipsreder Svend Foyn i Tønsberg fikk Knutsen til å lede et to måneders kurs for emissærer (omreisende legpredikanter) våren 1893. I den forbindelse hadde Knutsen og Foyn mye kontakt, og da Knutsen begynte å snakke om å opprette en «kristelig» skole for ungdom, sa Foyn seg villig til å bidra økonomisk dersom skolen ble tuftet på partiet Høyres skolepolitiske linje. Knutsen ville imidlertid ikke blande partipolitikk inn i skolen, og takket derfor nei til tilbudet om økonomisk støtte.
I 1893 etablerte Knutsen forløperen til dagens Sagavoll folkehøyskole i Midt-Telemark. Dette var den første kristne ungdomsskolen som ble startet i Norge, og den bygget på den danske presten og reformatoren N.F.S. Grundtvigs tankegods. Skolen het opprinnelig Notodden utvidede praktiske ungdomsskole, og ble innviet 2. oktober 1893. Skolen skiftet navn til Sagavoll da den ble flyttet fra Heddal (Notodden) til Gvarv i 1914.
Skora

Skora er en gate i Førde. Den ble påbegynt i 1998, og det drives fortsatt byggearbeid. Gaten ligger langs Angedalsvegen, helt øst i Førde, ytterst ut mot Angedalen.
Gaten har ca. 50 hus, de fleste er eneboliger med småbarnsfamilier. Det bor rundt 200 mennesker tilsammen, og byområdet blir regnet som et middelklassestrøk.
Barna går på Slåtten skule og Førde ungdomsskule. Varaordføreren i kommunen, Norvall Nøringset, bor i gaten.
Tusenårsriket

Tusenårsriket er i kristendommen navnet på tidsperioden der djevelen skal være bundet, basert på Johannes åpenbaring kapittel 20. Det er forskjellige forestillinger blant kristne om hvordan og når dette skal skje.
Blessthefall

His Last Walk og vokalistbytte (2007-2008)

Deres debutalbum, His Last Walk, ble utgitt 10. april 2007. Blessthefall turnerte med Escape the Fate, LoveHateHero, Before Their Eyes og Dance Gavin Dance i september og oktober i 2007. Under deres første turné i Europa, sent i 2007, forlot Craig Mabbitt bandet for å få tilbringe mer tid med datteren. Resten av turneen opptrådte bassisten Jared Warth som vokalist. Da Mabbitt senere ville være med i bandet igjen, nektet de da de følte at de måtte fortsette uten ham. I september i 2008 kunngjorde bandet at Beau Bokan, tidligere vokalist i bandet Take the Crown var den nye vokalisten i bandet.

Witness (2009-2010)

I februar 2009 kunngjorde bandet gjennom sin MySpace at de skulle starte produksjonen av sin neste plate i mai. 13. mai kunngjorde de også at de hadde byttet plateselskap til Fearless Records. Albumet ble utgitt 6. oktober i 2009. Musikkvideoen til "What's Left of Me" ble gitt ut 14. desember 2009, "To Hell and Back" 21. juli 2010 og "Hey Baby, Here's That Song You Wanted" 4. november i 2010. Sistnevnte skiller seg ut da den er i form av en kortfilm, en parodi av komedien The Hangover.

Awakening (2011-)

15. februar 2011 ble det bekreftet at Elliott Gruenberg, tidligere gitarist i Before Their Eyes, var den nye gitaristen ettersom Mike Frisby forlot bandet. Bokan bekreftet også at Blessthefall ikke ville spille på Warped Tour 2011, men heller produsere en tredje plate de startet med 17. mai i 2011. Platen ble utgitt 4. oktober 2011. Bandet laget selv en musikkvideo for sangen "Bottomfeeder" med ett HD-kamera, som beskrevet i en tekstplakat i starten av videoen. De la ut videoen 4. august 2011, altså en måned før plateutgivelsen. Deres siste aktivitet er musikkvideoen til "Promised Ones", utgitt 8. november i 2011. Videoen inneholder også introen "Awakening" som er første sangen på platen. Bandet beskrev i et intervju at videoen omhandlet bandet som rekrutterer rebeller til kamp for god musikk.
Pingyang (Wenzhou)

Pingyang (kinesisk: 平阳县; pinyin: Píngyáng Xiàn) er et fylke i byprefekturet Wenzhou i provinsen Zhejiang i Folkerepublikken Kina.
Befolkningen var på 809 200 innbyggere i 1999.

Samferdsel

Kinas riksvei 104 løper gjennom fylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.
Kongelig Norsk Båtforbund

Tilbud til medlemmer

Forbundet har en pakke av medlemsfordeler til medlemmer og en pakke av foreningsfordeler til medlemsforeninger.
I 1993 etablerte KNBF sin egen forsikringsordning i Norske Sjø som driftes av Fender Marine i Bergen. Fender Marine er registrert i Finanstilsynet og er autorisert av Lloyd's Cover Holder i England. Norske Sjø tilbyr en skreddersydd forsikring for båt og medlemsforeninger.

KNBF frivillig sikkerhetsbesiktigelse av fritidsbåter

I 1994 startet KNBF opp med frivillig sikkerhetsbesiktigelse av fritidsbåter og har siden da utdannet over 200 besiktigelsesmenn. KNBF har 150 aktive besiktigelsesmenn over hele Norge.
Bakgrunnen for satsningen er at KNBF arbeider kontinuerlig for bedre sikkerhet på sjøen. Besiktigelsesmenn fra KNBF går gjennom en konkret sjekkliste over punkter som har sikkerhetsmessig betydning for båt og ombordværende. Denne sjekklisten fungerer også som et råd til båteieren med hensyn til å ivareta egen sikkerhet i eget fartøy, og danner grunnlag for rabatt i KNBFs egen forsikringsordning, Norske Sjø.

Organisering

KNBFs høyeste organ er Båttinget som avholdes hvert annet år. Her blir president, visepresident og finansleder valgt. De øvrige styremedlemmene blir valgt fra hver region for to år ad gangen. Sammen utgjør de Forbundsstyret i KNBF. President, visepresident og finansleder utgjør arbeidsutvalget. Forbundsstyret trekker opp linjene for virksomheten og overvåker forbundets økonomi.
KNBF har også nedsatt en rekke komiteer for å behandle spesielle områder og felter. Komiteene rapporterer til Forbundsstyret ved hvert møte.
Judo under Panamerikanske leker 2011

Judo under Panamerikanske leker 2011. Judo var med som en av flere grener i de 16. Panamerikanske leker som ble arrangert i Guadalajara i Mexico fra 14. til 30. oktober 2011. Totalt ble det konkurrerert om fjorten titler, sju vektklasser for damer og sju for menn.
Dagangfeltet

Dagangfeltet er et stort oljefelt i Folkerepublikken Kina. Det ligger i byprovinsen Tianjin.
Sammen med det mest nærliggende av Bohaifeltene har det en årlig oljeproduksjon på 12 millioner tonn.
Tell Me the Story of Jesus

«Tell Me the Story of Jesus» er en amerikansk salme. Teksten ble skrevet av blinde Fanny Crosby. Den ble publisert i salmeboken The Quiver of Sacred Song i 1880. 
Melodien ble skrevet av John R. Sweney.

Norsk versjon

Den norske tittelen er «La meg få høre om Jesus» eller «Syng for meg sangen om Jesus» som den også kalles.
Stardust

Stardust er en britisk-amerikansk fantasyfilm fra 2007, regissert av Matthew Vaughn og basert på romanen med samme navn, skrevet av Neil Gaiman. Filmen handler om en ung gutt Tristan Thorn som setter av gårde på et utrolig eventyr.
Antonio Bacci

Prest

Etter katolske prestestudier ved seminaret i Firenze ble han presteviet den 9. august 1909. Deretter var han spiritual ved det samme presteseminar fra 1910 til 1922.
Fra 1922 til 1931 var han medarbeider ved det vatikanske statssekretariatet. Fra 1931 var han sekretæt ved den (i 1967 avskaffede) avdeling av skrivelser til fyrstene - en avdeling som far ansvarlig for utarbeidelsen av Vatikanets latinske korrespondanse og øvrige tekster.

Kardinal

Han ble kreert til kardinal i 1960 av pave Johannes XXIII, og var da prest. Han ble bispeviet i 1962. 
Han deltok ved konklavet 1963 som valgte pave Paul VI, og var også med under Annet Vatikankonsil 1962–1965. Han ble kjent blant tilhengerne av den katolske tradisjonalisme for den kritikk han fremsatte kort før sin død mot den da ganske ferske liturgireform. 
Kardinal Bacci hadde til Vatikanets store forundre allerede i 1967 skrevet et forord til en bok av reformkritikeren Tito Casini (La tunica stracciata). Bacci mislikte nedvurderingen av det latinske språk i reformen, og kritiserte bruken av folkespråket og ikke minst den nye messeliturgi. I dette samarbeidet han med den italienske kardinal Alfredo Ottaviani og den franske erkebiskop Marcel Lefebvre, som hadde vært erkebiskop av Dakar. 
Noen grunn til forundring var det kanskje strengt tatt ikke; hans standpunkt var kjent helt fra tidlig under Annet Vatikankonsil. Den 24. oktober 1962, under konsilets første sesjon, hadde han forsvart latinen som den katolske liturgis språk.
Han hadde selv engasjert seg for bedre forståelse av dette språks bevarelse, også med et leksikon som omfattet en rekke nyere begreper. 
Leksikonet het Lexicon Eorum Vocabulorum Quae Difficilius Latine Redduntur, som utmeislet latinske gloser for fenomener som ikke tidligere var kjente; han skapte ord som for eksempel gummis salivaria («tyggegummi»), barbara saltatio («twist») og diurnarius scriptor («avisjournalist»).  Denne ble standard referanseverk i Vatikanet, helt til den ble erstattet av Lexicon Recentis Latinitatis. 
Han var kompromissløs i sin poengterte holdning mot kommunismen. 
Han døde i Vatikanet, og ble begravet i sin fødeby Giugnola.
Overenskomst i arbeidslivet

Hvem inngår avtalen

En overenskomst er en kollektiv arbeidsavtale som tar sikte på å etablere et likt sett av bestemmelser for samtlige ansatte innenfor gitte stillingskategorier på samme type arbeidsplass. Overenskomsten kompletterer dermed en allerede individuell arbeidsavtale. Overenskomster i Norge har ofte lange tradisjoner og er gjerne fremforhandlet mellom partene over flere tiår. De er dermed ofte detaljrike og spesifikke, langt ut over hva man kan forvente av en individuell arbeidskontrakt. 
Overenskomsten inngås mellom partene. Det regnes ofte slik at de ansatte vil stå sterkere i forhandlingsposisjon overfor arbeidsgiveren når de står sammen (gjerne gjennom en fagforening) om å kreve en slik «felles arbeidsavtale». I ytterste konsekvens kan uenighet om vilkårene i en overenskomst resultere i streik. Forhandler man om vilkårene i en individuell arbeidsavtale kan man ikke true med streik, men må basere seg på andre forhandlingsutspill overfor arbeidsgiveren for å sikre seg en god arbeidsavtale.

Hva kan avtales

I Norge gjelder som utgangspunkt avtalefriheten. På arbeidsplasser der det ikke eksisterer tariffavtale vil arbeidsgiveren stå relativt fritt til å inngå de avtaler han ønsker med den enkelte arbeidstaker. Det samme gjelder for overenskomst, hvor i realiteten alt kan avtales, så sant det ikke strider mot lov.
Innen arbeidsretten er arbeidsmiljøloven å betrakte som en minstelov. Hvilket innebærer at partene individuelt eller gjennom en tariffavtale kan avtale ordninger som sikrer bedre vilkår enn loven, men ikke dårligere. Der det er opprettet tariffavtale, vil tariffavtalen på samme måte som loven fungere som minsteordning, men da en minsteordning ut over lovens minimumsregler. Man kan altså på en arbeidsplass omfattet av tariffavtale ikke gi lønns- og arbeidsvilkår som er dårligere enn tariffavtalens bestemmelser.
Det er viktig å merke seg at det i Norge ikke finnes noen lovfestet minstelønn. Det er altså opp til partene å avtale hvilken lønn de mener er «riktig lønn». På samme måte er det ingen automatisk allmenngjøring av tariffavtaler i Norge. Man kan altså ikke påberope seg tariffavtalens bestemmelser, hvis ikke arbeidsplassen er omfattet av denne.

Antall overenskomster

Hvor mange overenskomster som finnes i Norge er det ingen oversikt over. Mellom de enkelte fagforbund og arbeidsgiverorganisasjoner kan det anslås opp mot tusen.
Reidar Wennesland

Liv og virke

Han studerte medisin ved Universitetet i Oslo etter examen artium ved Kristiansand katedralskole. Han oppnådde glimrende resultater ved sine eksamener. Han arbeidet en periode ved Universitetet etter at han hadde avlagt embetseksamen. Under krigen måtte han flykte til Sverige. Han arbeidet som lege for polititroppene og deltok også i redningsarbeidet for norske fanger fra tyske tukthus og leirer. I krigens kjølvann gikk ekteskapet hans over styr.  
Han kom til USA i 1947 som stipendiat og levde mesteparten av sitt liv i San Francisco. Han var først forsker et par år, men søkte så om lisens som lege og startet privatpraksis samtidig som har var sjømannslege for norske sjøfolk. Han fikk etter hvert kontakt med kunstmiljøet i San Francisco og var både lege og mesen for kunstnerne. Han samlet kunst fra slutten av 1950-tallet og gjennom hele 1960-tallet.
Han både kjøpte kunst og aksepterte kunst som betaling for legetjenestene. Han fattet tidlig interesse for beatkunst og bygget opp en betydelig samling.

Kunstsamlingen

Wenneslands samling er i dag verdens største Beat Art samling utenfor USA. I 1970 gav han deler av samlingen, i første rekke malerier, til Kristiansand katedralskole. I 1978 ble resten av samlingen, både malerier og skulpturer, gitt til daværende Agder Distriktshøgskole, nå Universitetet i Agder, UiA.
Hovedkunstnerne i Wenneslands samling, som omfatter mer enn 200 verk, er Michael Bowen, Arthur Monroe og Michael McCracken. Samlingen inneholder også verk av Fletcher Benton, Theodore Bielfeldt, Jack Carrig, Jesse Collins, Jay DeFeo, Casey van Duren, Dean Fleming, David Freeman,  Dimitri Grachis, George Herms, Solomon Hogerman, Robert C. Jones, Robert La Vigne, James Massey, William Morris, Edvardo Pajac,  Arthur Richer,  Keith Sanzenbach,  Robert Simmons, Joseph St Amand,  Leo Valledor,  Jean Varda, Carlos Villa,  Neil Williams og Donald Wo.
Tunku Abdul Rahman University College

Tunku Abdul Rahman University College, også kalt TAR University College, forkortet TAR UC, er en høyere læreinstitsjon i Malaysia. Institusjonen er oppkalt etter Malaysias første statsminister Tunku Abdul Rahman Putra Al-Haj, og ble grunnlagt i 1969 under navnet Tunku Abdul Rahman College eller TAR College av Malaysian Chinese Association (‘MCA’). I 2013 ble det oppgradert til en universitetshøyskole.
Hennessy

Hennessy er det største av cognachusene regnet i årlig konjakkproduksjon. De regnes også som én av «De fire store» i Cognac, sammen med Remy Martin, som er det største etter Hennessy, Martell, og  Courvoisier.
Nesten 30% av all konjakk kommer fra Hennessys kjellere. De disponerer selv om lag 600 hektar druemarker og 450 hektar skog (Troncais-eik) som er viktig i tønneproduksjonen til lagring av konjakk. I tillegg til dette kjøper de inn druer fra til sammen 2.600 vinbønder. Dermed er de i tillegg til å være produsent også en såkalt  negociant.

Historie

Irske Richard Hennessy etablerte i 1765 et handelshus i Cognac, for å eksportere konjakk, hovedsakelig til De britiske øyer. Hans sønn, James Hennessy, fikk handelshuset til å blomstre p.g.a. høye priser og stor etterspørsel. Han kalte huset «Jas Hennessy & Co», som huset fremdeles heter i dag. 
Richard Hennessy tjenestegjorde under Frankrikes konge fra 1715 til 1774, Ludvig XV. Han var stasjonert på en øy i elven Charente, som renner gjennom Cognac-disdriktet. Han fikk sans for det lokale brennevinet han smakte, og sendte noen tønner hjem til Irland for salg, dette førte til at det etter en tid kom bestillinger tilbake til ham i Frankrike på mer. Han forsto hvilke økonomiske fordeler en slik produksjon kunne føre med seg og han etablerte derfor cognachuset, sammen med en partner. 
På midten av 1800-tallet var det tredje generasjons Hennessy, Maurice, en av de første husene som  begynne med flasketapping av cognac. Før dette ble all konjakk sendt i eiketønner.
Hennessy har også blitt tilskrevet æren for å ha innføre aldersbenevnelsene: VS (Very Special), VSOP (Very Superior Old Pale) og XO (Extra Old), som fremdeles benyttes til å betegne konjakkalderen i dag. VSOP stammer fra en bestilling fra England, der kronprinsen, den kommende kong Georg IV, bestilte konjakk fra Hennessy, med beskjed om at den skulle være "very superior, old pale cognac". Etter dette begynte Maurice Hennessy å innføre stjerner som kvalitetsmerke, der tre stjerner fortsatt brukes om VS. Senere, i 1870, innførte han også begrepet XO, som benevnelse på husets eldste konjakker. Først var denne tiltenkt familie og venner, senere ble den også solgt. XO hadde i starten ingen betydning, så tilnavnet «Extra Old» har kommet til senere. 
Huset drives i dag av Maurice Hennessy, åttende generasjons Hennessy. De sitter på regionens største lager av konjakk, regnet i volum, med totalt 42 lagerhaller. En del av dette er svært gammel konjakk fra husets begynnelse, d.v.s. midten av  1700-tallet. Konjakk tappes over i spesialproduserte glassbeholdere som kalles demijohns. Når væsken slutter å utvikle seg på eikefatene, og den eldste konjakken Hennessy har liggende på eikefat er destillert i 1872. 
Hennessy har sitt eget brannkorps på grunn av de store verdiene som kan gå tapt dersom det brenner. 
Kjellermester er pr 2005 Yann Fillioux.
Tarantelltåken

Tarantelltåken, også kjent som 30 Doradus eller NGC 2070, er en H II-region i den store magellanske skyen. Opprinnelig trodde man at den var en stjerne, og den fikk betegnelsen 30 Doradus, men i 1751 oppdaget Nicolas Louis de Lacaille at den var en stjernetåke
Tarantelltåken har en tilsynelatende størrelsesklasse på 8. Avstanden på ca. 49 kpc (ca. 160 000 lysår) tatt i betraktning, er dette et ekstremt luminøst ikke-stjerneobjekt.
Martín Silva

Landslaget

Han ble tatt ut til Fotball-VM 2010 i Sør-Afrika.
Han ble tatt ut i Uruguays tropp til VM i fotball 2018 i Russland.
Minhang

Minhang (kinesisk: 闵行区, pinyin: Mǐnháng Qū) er et bydistrikt i Shanghai i Folkerepublikken Kina. Det har 751 154 innbyggere (2003) på sine 371,68 km², noe som betyr at det bor 2 021 innbyggere pr km². Distriktet ligger sør for den egentlige Shanghai by. 
East China Normal University har en av sine to campuser i Minhang.

Samferdsel

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Youssef Chippo

Klubbkarriere

Chippo startet karrieren i KAC Kénitra, før han signerte for FC Porto, hvor han spilte i to sesonger. Det var i FC Porto at talentet hans kom fram for alvor.
Chippo gikk deretter til Premier League-klubben Coventry, som han signerte for i 1999. Coventry rykket ned i hans andre sesong for klubben, men han ble der i ytterligere to sesonger, før han forlot klubben for å spille i Qatar.
I februar 2007 ble det meldt at Hibernian hadde hatt inne Chippo for prøvespill, men han forlot klubben uten avtale. I oktober 2007 prøvespilte Chippo for svenske Hammarby IF, men heller ikke her ble han tilbudt kontrakt.

Internasjonal karriere

Chippo var en del av Marokkos tropp under fotball-VM i 1998. Han står oppført med et selvmål i mesterskapet, mot Norge, etter en mislykket klarering i eget felt.
Chippo spilte også i Afrikamesterskapet i fotball i 1998, 2000 og 2002, men mistet mesterskapet i 2004, og var ute av troppen i to år, da laget ble ledet av Ezzaiki Badou. Han var inne i landslagstroppen igjen kun uker før Afrikamesterskapet i fotball i 2006 tok til, hvor Marokkos landslag nå var trent av Mohammed Fakkir.
Chippo hadde etter Afrikamesterskapet 2006 spilt 62 landslagskamper. Han la opp etter mesterskapet.
Jens Paulus Irgens Odberg

Familie

Han var sønn av gårdbruker Ole Odberg (1846–1918) og Randa Johanne Irgens (1856–1912). Jens Paulus Irgens Odberg giftet seg i 1918 med Lilly Michelsen (1896-1980). Hun var datter av hvalfangstbestyrer Peder Marius Michelsen (1865-1910) og Helga K. Kristiansen (1869-1951). De fikk tre barn: Randa Johanne, Ole og Per. Den yngste sønnen, Per Odberg, valgte å gå i sin fars fotspor og ble høyesterettsadvokat.

Utdanning

Etter artium ved Larvik gymasium 1904, ble han vernepliktig offiser i 1905. Deretter kom han inn ved Universitetet i Christiania og ble uteksaminert som Cand. Jur  i 1909. Han gikk Krigsskolen i 1913-1914 og avanserte til secondløytnant i kavaleriet i 1914.
Andamanske språk

Andamanske språk er en språkfamilie som snakkes av andamaner på Andamanene, ei øygruppe som tilhører det indiske unionsterritoriumet Andamanene og Nikobarene. Familien deles inn i storandamanske språk og sørandamanske språk; av de storandamanske språkene er kun ett (a-jeru) i live i dag, og av de sørandamanske er tre språk i live.

Historie

De innfødte andamanerne har levd på Andamanene i tusener, om ikke titusener av år, og i storparten av denne tida har deres samfunn og språk vært upåvirka av eksterne innflytelser. Selv om øyenes og innbyggernes eksistens var kjent blant maritime handelsmakter i den sørasiatiske regionen var kontakt med andamanerne og verden utenfor veldig sporadisk, og ofte fiendtlig. Som et resultat av dette er nesten ingenting nedskrevet om deres språk før midten av 1800-tallet. Fra 1860 og utover førte etableringen av en britisk straffekoloni til en varig påvirking av de andamanske folkene, spesielt storandamanerne.
Ved inngangen til det 20. århundre hadde de fleste folkegruppene blitt sterkt redusert i antall, og mange av de storandamanske språkene gikk ut av bruk. Det språklige mangfoldet på øyene led også under av at mange av de gjenværende folkene ble blanda sammen med hverandre og med karenske og indiske innvandrere.
Ved begynnelsen av det 21. århundre var det kun rundt 50 mennesker med storandamansk opphav igjen, alle på øya Strait Island. Rundt halvparten av disse snakker en kreol av storandamanske språk, for det meste basert på aka-jeru og a-pucikwar, med elementer av hindi og burmesisk. Dette kreolspråket kalles «nåtidig storandamannsk» av noen lærde, men også bare «jero» eller «storandamansk». Hindi fungerer i større og større grad som deres hovedspråk, og er det eneste språket rundt halvparten av dem snakker.
De sørandamanske språkene overlever hovedsakelig fordi folkegruppene som snakker dem, lever såpass isolert. Denne isolasjonen er blitt forsterket av en ekstrem motvillighet mot kontakt med utenomverdenen og åpen fiendtlighet mot fremmede, spesielt blant jarawaene og sentineleserne. Sentineleserne er så motvillige mot kontakt med utenomverdenen at språket deres er nesten fullstendig ukjent for utenforstående den dag i dag.

Grammatikk

De andamanske språkene er agglutinerende språk med et omfattende for- og etterstavelsessystem. Et av de mest distinkte trekkene ved språkene er at de har et substantivklassesystem basert for det meste på kroppsdeler, hvor hvert substantiv og adjektiv kan ta en forstavelse basert på hvilken kroppsdel ordet assosieres med (på grunnlag av form eller funksjon). Forstavelsen «aka-» i navnene på mange andamanske språk antyder dermed at ordene har noe med tunga å gjøre.